Diari Oficial de la Generalitat Valenciana


Sumari del DOGV 4058, del 06-08-2001 (2001/7499)

Informació pública de la proposta de programa per al desenvolupament de l'actuació integrada per a la urbanització de la unitat d'execució en sòl urbanitzable l'Alfaç III, del Pla General d'Ordenació Urbana d'Ibi.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7499


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament de l'actuació integrada per a la urbanització de la unitat d'execució en sòl urbanitzable l'Alfaç III, del Pla General d'Ordenació Urbana d'Ibi. [2001/Q7499]
  
En compliment de la Resolució del tinent d'alcalde delegat de l'Àrea d'Urbanisme i Obres, de data 27 de juny de 2001, se sotmet a informació pública la proposta de programa per al desenvolupament de l'actuació integrada per a la urbanització de la unitat d'execució en sòl urbanitzable l'Alfaç III, del Pla General d'Ordenació Urbana d'Ibi, el text íntegre de la qual és aquest:
  
Examinada la proposta de programa per al desenvolupament de l'actuació integrada per a la urbanització de la unitat d'execució en sòl urbanitzable l'Alfaç III, del Pla General d'Ordenació Urbana d'Ibi, presentada per l'entitat pública empresarial de sòl, Sepes, per al desenvolupament de l'àmbit d'ordenació detallada del sector P-Alfaç III.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, i fent ús de les atribucions delegades pel Decret de l'Alcaldia, de data 13 de juliol de 1999, resolc:
  
Primer
  
Sotmetre a informació pública l'alternativa tècnica de proposta de programa, promogut per l'entitat pública empresarial de sòl, Sepes.
  
Segon
  
Sense perjudici del que s'ha dit anteriorment, donar trasllat, a l'entitat a què es fa referència, de l'informe tècnic redactat per l'enginyer municipal a l'efecte que adeqüen el programa a les previsions que s'hi recullen, i presenten l'oportuna documentació que acomplisca aquests aspectes.
  
Tercer
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Quart
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Cinqué
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això, els terminis anteriors es prorrogaran per 20 dies addicionals, i aquesta pròrroga s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Sisé
  
L'acte d'obertura de pliques es farà en la següent data hàbil a la conclusió del termini per a presentar-les.
  
Seté
  
L'expedient es podrà consultar al Departament d'Urbanisme ?planta primera- de l'Ajuntament d'Ibi, els dies laborables, de 09.00 a 14.00 hores.
  
Vuité
  
Una vegada concloses les operacions anteriors i una vegada emés l'informe tècnic oportú, el Ple de l'Ajuntament podrà aprovar un programa en què en definirà els continguts, per elecció d'una alternativa tècnica i una proposició entre les presentades, amb les modificacions parcials que estime oportunes. Al mateix acte podrà adjudicar, motivadament, l'execució del programa aprovat a favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.
  
Cosa que es fa pública als efectes del que s'estableix en l'article 46.3 de la Llei 6/1994, de 15 de novembre, Reguladora de l'Activitat Urbanística.